Loukkauslausunto on asiantuntijan selvitys tilanteesta, jossa epäillään, että yrityksen yksinoikeutta patenttiin, tavaramerkkiin tai mallisuojaan on loukattu tai yritystä epäillään sellaisesta. Loukkauslausunto on asiantuntijan kirjallinen, perusteltu arvio siitä, tapahtuuko loukkaus vai ei. Loukkauslausunto voi esimerkiksi patentin loukkausta arvioitaessa sisältää piirrekohtaisen vertailun itsenäisen vaatimuksen ja loukkaavaksi epäillyn ratkaisun välillä (ns. claim chart).